জলশক্তি মন্ত্রক
গঙ্গা নদীর পুনরুজ্জীবনের নিরন্তর প্রক্রিয়ায় সাধারণ মানুষের অংশগ্রহণ জরুরী : গঙ্গা উৎসব ২০২০-তে বলেছেন কেন্দ্রীয় জল শক্তি মন্ত্রী
নয়াদিল্লি, ৪ নভেম্বর, ২০২০
গঙ্গা নদীর পুনরুজ্জীবনে এবং এর অবিরাম প্রবাহ ও দূষণমুক্ত রাখার হৃত গৌরব ফিরিয়ে আনার প্রধানমন্ত্রীর দেশবাসীর প্রতি আবেদনের স্মরণ করে কেন্দ্রীয় জল শক্তি মন্ত্রী শ্রী গজেন্দ্র সিং শেখাওয়াত বলেছেন, আজ সাধারণ মানুষের অংশগ্রহণে এই উদ্যোগ গণ-আন্দোলনে পরিণত হয়েছে। তিনি আরও বলেন, গঙ্গা নদীর পুনরুজ্জীবন এক চলমান প্রক্রিয়া, যার জন্য সাধারণ মানুষের উৎসাহ ও অংশগ্রহণের প্রয়োজন। সাধারণ মানুষকে গঙ্গা নদী সম্পর্কে সচেতন করে তুলতে পারলেই এই উদ্দেশ্য পূরণ হবে বলেও শ্রী শেখাওয়াত অভিমত প্রকাশ করেন। তিনি জোর দিয়ে বলেন, গঙ্গা উৎসবের মতো কর্মসূচি সাধারণ মানুষের অংশগ্রহণ বাড়াতে অত্যন্ত গুরুত্বপূর্ণ। গঙ্গা নদীর পুনরুজ্জীবন কেবল সরকারের কর্তব্যই নয়, বরং এতে সাধারণ মানুষের সক্রিয় অংশগ্রহণেরও প্রয়োজনীয়তা রয়েছে। তাই, গঙ্গা নদীর পুনরুজ্জীবন কেবল আস্থা ও কর্তব্য পালনের মধ্যেই বাস্তবায়িত করা সম্ভব।
বিশিষ্ট সঙ্গীত শিল্পী শ্রী কৈলাশ খের গঙ্গা উৎসবে অংশ নিয়ে বলেন,
"গঙ্গার ঘাটে নিয়মিত সঙ্গীত চর্চার সময় আমি মা গঙ্গার কাছ থেকে গান গাওয়ার প্রেরণা পাই" ।
জাতীয় পরিচ্ছন্ন গঙ্গা মিশনের মহানির্দেশক শ্রী রাজীব রঞ্জন মিশ্র এবারের গঙ্গা উৎসবের প্রথম দু'দিনের কর্মসূচির কথা উল্লেখ করে বলেন, এবার এই উৎসবে কেবল ভারত থেকেই নয়, বরং বিশ্বের বিভিন্ন প্রান্ত থেকেও উৎসাহী মানুষ ভার্চ্যুয়ালি অংশগ্রহণ করেছেন। জল শক্তি মন্ত্রকের সচিব শ্রী ইউ পি সিং 'নমামী গঙ্গে' মিশনের প্রশংসা করে বলেন, যে উৎসব একটি সান্ধ্য অনুষ্ঠান হিসেবে সূচনা হয়েছিল, আজ তা অনেক পথ পাড়ি দিয়ে এক গণ-উৎসবের রূপ নিয়েছে। তাই এ ধরনের উৎসব গঙ্গা নদীর সঙ্গে সাধারণ মানুষের সম্পর্ক স্থাপনে কার্যকর হয়ে উঠতে পারে।
গঙ্গা এরিয়াল মুভির সূচনা
এবারের উৎসবে জল শক্তি মন্ত্রী শ্রী শেখাওয়াত বলেন, গঙ্গা নদীর উৎস থেকে সাগরে মিলিত হওয়া পর্যন্ত আকাশপথে এই নদীর বিভিন্ন রূপ লেন্সবন্দী করা হয়েছে। স্বল্প দৈর্ঘ্যের এই চলচ্চিত্রটির নামকরণ হয়েছে 'গঙ্গা এরিয়াল মুভি'। ন্যাশনাল ফিল্ম ডেভেলপমেন্ট কর্পোরেশন এই চলচ্চিত্রটি প্রযোজনা করেছে।
গঙ্গা বক্সের সূচনা
গঙ্গা নদীর পুনরুজ্জীবনে সহায়তার লক্ষ্যে জার্মান ডেভেলপমেন্ট এজেন্সি জাতীয় পরিচ্ছন্ন গঙ্গা মিশনের সঙ্গে সহযোগিতা গড়ে তুলেছে। এর ফলে, ভারতে বিদ্যালয়গুলিতে শিশুদের গঙ্গা নদীর সংরক্ষণ ও পুনরুজ্জীবনের বিষয়ে সচেতন করে তোলা হচ্ছে। এজন্য বিদ্যালয়গুলিতে এক বিশেষ ধরনের শিক্ষণ কর্মসূচি পরিচালিত হচ্ছে। বিশেষ এই শিক্ষণ কর্মসূচির নামকরণ হয়েছে 'গঙ্গা বক্স'। জল শক্তি মন্ত্রী বিদ্যালয় ছাত্রছাত্রীদের জন্য গঙ্গা নদীর সংরক্ষণ ও পুনরুজ্জীবনে অভিনব উদ্যোগ হিসেবে 'গঙ্গা বক্স'-এর সূচনা করেছেন।
আর্বান রিভার ম্যানেজমেন্ট প্ল্যানের সূচনা
প্রধানমন্ত্রীর নির্দেশ অনুযায়ী, জাতীয় গঙ্গা পরিষদের বৈঠকে গঙ্গা নদী তীরবর্তী শহরগুলিতে প্রয়োজনীয় পরিকল্পনা রূপায়নে জাতীয় পরিচ্ছন্ন গঙ্গা মিশন এবং ন্যাশনাল ইনস্টিটিউট অফ আর্বান অ্যাফেয়ার্স-এর মধ্যে এক যৌথ উদ্যোগ গড়ে তোলা হয়েছে। গঙ্গা নদী অববাহিকায় শহরাঞ্চলের মধ্য দিয়ে প্রবাহিত হওয়ার সময় সেখানে এই নদীর সংরক্ষণ ও পুনরুজ্জীবনে একটি কর্মসূচির আজ সূচনা হয়েছে। এই কর্মসূচির নামকরণ করা হয়েছে 'আর্বান রিভার ম্যানেজমেন্ট প্ল্যান'।
‘নমামী গঙ্গে' কর্মসূচির ব্র্যান্ড অ্যাম্বাসেডর হয়েছেন চাচা চৌধুরি
চির তরুণ ভারতীয় সুপার হিরো 'চাচা চৌধুরি' যাঁর মস্তিষ্ক কম্পিউটারের চেয়েও দ্রুত কাজ করে, তাঁকে 'নমামী গঙ্গে' কর্মসূচির সঙ্গে যুক্ত করা হয়েছে। ডায়মন্ড টুনস চাচা চৌধুরিকে সঙ্গে নিয়ে ব্যাঙ্গ কৌতুক রচনাবলী প্রকাশ করবে এবং গঙ্গা নদীর সাংস্কৃতিক ও আধ্যাত্মিক গুরুত্ব সম্পর্কে সচেতনতা প্রচার করবে। এই পুস্তকটির একটি টিজার বা প্রাথমিক সংস্করণ এবারের গঙ্গা উৎসবে প্রকাশ করা হয়েছে।
ইন্ডিয়া সায়েন্স চ্যানেলে 'নমামী গঙ্গে মুভি'র আনুষ্ঠানিক প্রকাশ করা হয়েছে। ইন্ডিয়া সায়েন্স চ্যানেলের সঙ্গে সহযোগিতায় 'নমামী গঙ্গে' সম্পর্কিত সমস্ত তথ্য ও শিক্ষামূলক চলচ্চিত্র জনসমক্ষে প্রকাশ করা হবে। এবারের গঙ্গা উৎসবে সারা বিশ্ব থেকে ভার্চ্যুয়াল পদ্ধতিতে ৩ লক্ষেরও বেশি মানুষ যোগ দিয়েছেন। উৎসবের সমাপ্তি অনুষ্ঠানে জাতীয় পরিচ্ছন্ন গঙ্গা মিশনের মহানির্দেশক শ্রী মিশ্র বলেন, ‘নমামী গঙ্গে' কর্মসূচিতে সাধারণ মানুষের অংশগ্রহণের বড় ভূমিকা রয়েছে। স্বয়ং প্রধানমন্ত্রীও পরিচ্ছন্ন গঙ্গা মিশনে সাধারণ মানুষকে সামিল করার কথা বারবার বলেছেন। সাধারণ মানুষের অংশগ্রহণের ফলেই আজ গঙ্গা নদীর পুনরুজ্জীবন অভিযান গণ-আন্দোলনে পরিণত হয়েছে বলে শ্রী মিশ্র অভিমত প্রকাশ করেন। উল্লেখ করা যেতে পারে, গঙ্গা অববাহিকার বিভিন্ন জেলায় গঙ্গা উৎসব আয়োজন করা হয়।
CG/BD/DM
(Visitor Counter : 732